open-index/open-wikipedia-markdown huggingface dataset:
ბატონი პიბოდი და შერმანი

**„ბატონი პიბოდი და შერმანი“** () — ამერიკული სრულმეტრაჟიანი ანიმაციური ფილმი. DreamWorks Animation-სა და კინოგაერთიანება 20th Century Fox-ის ერთობლივი ნაწარმოები. პრემიერა 2014 წლის 7 თებერვალი გაიმართა. რეჟისორი — რობ მინკოფი.

## რესურსები ინტერნეტში 
## სქოლიო 
კატეგორია:ამერიკული ანიმაციური ფილმები
კატეგორია:2014 წლის ფილმები
კატეგორია:ინგლისურენოვანი ფილმები
კატეგორია:2010-იანი წლების ამერიკული ანიმაციური ფილმები
კატეგორია:ამერიკული კომპიუტერული ანიმაციური ფილმები
კატეგორია:DreamWorks Animation-ის ფილმები
კატეგორია:ფილმები დროში მოგზაურობის შესახებ
კატეგორია:ფილმები ობლებზე
კატეგორია:ამერიკული კომედიური ფენტეზი ფილმები
კატეგორია:ამერიკული საბავშვო ანიმაციური სათავგადასავლო ფილმები
კატეგორია:ამერიკული 3D ფილმები
კატეგორია:3D ანიმაციური ფილმები
კატეგორია:20th Century Fox-ის ფილმები
კატეგორია:20th Century Fox-ის ანიმაციური ფილმები
კატეგორია:2014 წლის 3D ფილმები
კატეგორია:2010-იანი წლების სათავგადასავლო ფილმები
ყიზლარი

**ყიზლარი** (, ) — ქალაქი რუსეთის ფედერაციაში, დაღესტნის ჩრდილოეთ ნაწილში; საქალაქო ოკრუგისა და ყიზლარის რაიონის ადმინისტრაციული ცენტრი. ქალაქი მდებარეობს კასპიისპირა დაბლობზე, მდინარე თერგის დელტაში. 2019 წლის მონაცემებით ყიზლარის მოსახლეობა 49,2 ათასი მცხოვრებია.

## ისტორია 
ყიზლარს საფუძველი 1735 წელს ჩაუყარა რუსეთის არმიის გენერალ-ანშეფმა ვასილი ლევაშოვმა, რომელმაც მდინარე თერგის დელტაში ციხესიმაგრისა და ქალაქის მშენებლობის გეგმა შეიმუშავა. აქ დაასახლეს ახლომდებარე გაუქმებული „წმინდა ჯვრის ციხესიმაგრის“ მცხოვრებნი. ქალაქის დასახელება თურქულიდან მომდინარეობს და „წითელ ხრამს“ („ყიზილ არა“) ნიშნავს. XVIII საუკუნის შუა ხანებიდან ყიზლარი კავკასიის სასაზღვრო ხაზის ერთ-ერთ ძირითად პუნქტად, აღმოსავლეთთან ვაჭრობისა და აღებ-მიმცემლობის მსხვილ ცენტრად და ჩრდილოეთ კავკასიაში რუსეთის იმპერიის მნიშვნელოვან ეკონომიკურ და პოლიტიკურ საყრდენად იქცა. 1752 წლიდან ყიზლარსა და მის შემოგარენში განვითარდა მეაბრეშუმეობა, 1755 წლიდან კი ქალაქში მოეწყო რუსეთის სასაზღვრო საბაჟო პუნქტი, უცხოელი ვაჭრებისთვის აშენდა ქარვასლები. მომდევნო ათწლეულებში განვითარდა მეღვინეობა, მოეწყო არხის სახდელი ქარხნები.

## მოსახლეობა 
2019 წლის მონაცემებით ყიზლარის მოსახლეობა 49,2 ათასი მცხოვრებია. 2010 წლის აღწერის მიხედვით ქალაქში ცხოვრობენ: რუსები (40,49 %), ხუნძები (19,94 %), დარგუელები (14,54 %), ყუმუხები (5,51 %), ლეზგები (4,85 %), ლაკები (3,58 %), სომხები (2,05 %) და სხვ.

## არქიტექტურა 
ყიზლარის ცენტრალური ნაწილი ძირითადად 2-3-სართულიანი ქვის სახლებითაა წარმოდგენილი. დამახასიათებელია სწორკუთხოვანი დაგეგმარება. ქალაქში არის წმინდა ნიკოლოზის ტაძარი (1795), რომელიც ამჟამად ჯვართამაღლების ქალთა მონასტრის ტერიტორიაზე მდებარეობს; ყოფილი საქალაქო მმართველობის (ამჟამად პ. ბაგრატიონის სახელობის მხარეთმცოდნეობის მუზეუმი; დაარსდა 1960 წელს) და სათავადაზნაურო საკრებულოს (XIX საუკუნე) შენობები, წმ. გიორგის ეკლესია (აკურთხეს 2002 წელს) და სხვ.

## ეკონომიკა 
ქალაქის მოსახლეობის მთავარი დამსაქმებელია კონცერნი „ყიზლარის ელექტრომექანიკური ქარხანა“ (საფუძველი ჩაეყარა 1962 წელს). სხვა მნიშვნელოვანი საწარმოებია: ყიზლარის ელექტროაპარატურის ქარხანა, ყიზლარის კონიაკის ქარხანა, ღვინისა და კონიაკის ქარხანა „ყიზლარი“, სუვენირული ცივი იარაღის მწარმოებელი კომპანია „ყიზლარი“ (დაარსდა 1998 წელს). ყიზლარში არსებობს ასევე ხორცის, რძის პროდუქტების, პურფუნთუშეულის, ხილისა და ბოსტნეულის კონსერვების და სხვა საწარმოები. ქალაქს ემსახურება რკინიგზის სადგური.

## განათლება 
ყიზლარში მოქმედებს დაღესტნის სახელმწიფო ტექნიკური უნივერსიტეტის, სანქტ-პეტერბურგის სახელმწიფო საინჟინრო-ეკონომიკური უნივერსიტეტის და სხვა უმაღლესი სასწავლო დაწესებულებების ფილიალები.

## ლიტერატურა 
* Ха­ша­ев Х.-М. О. За­ня­тия на­се­ле­ния Да­ге­ста­на в XIX в. Ма­хач­ка­ла, 1959; 
* Ха­ша­ев Х.-М. О. Об­ще­ст­вен­ный строй Да­ге­ста­на в на­ча­ле XIX в. М., 1961; 
* Мар­ко­ва О. П. Рос­сия, За­кав­ка­зье и ме­ж­ду­на­род­ные от­но­ше­ния в XVIII в. М., 1966; 
* Ва­силь­ев Д. С. Очер­ки ис­то­рии ни­зовь­ев Те­ре­ка. Ма­хач­ка­ла, 1986; 
* Киз­ляр. На пе­ре­кре­ст­ке эпох. М., 2005;
* მოსკოვის ქართული ახალშენის ისტორიიდან / ფრიდონ სიხარულიძე; რედ.: გ. ციციშვილი; საქ. მეცნ. აკად., ერთაშორის ურთიერთ. კვლევის ცენტრი. თბილისი : მეცნიერება, 1991. - ISBN 5520010072.

## სქოლიო
კატეგორია:დაღესტნის ქალაქები
კირიბაიამა ტეცუო

**კირიბაიამა ტეცუო** (; *ნამდვილი სახელი* — **ბიამბაჩულუუნ ლხაგვასურენი**; დ. 24 აპრილი, 1996, ულან-ბატორი, მონღოლეთი) — მონღოლი სუმოისტი. არის მიჩინოკუს ჰეიას (სკოლის) წარმომადგენელი.

## ბრძოლის სტილი
მისი ფავორიტი ტექნიკებია იორი-კირი და ნაგე. მისი ფავორიტი ილეთი არის ჰიდარი-იოცუ.

## რესურსები ინტერნეტში
*კირიბაიამა ტეცუოს ბიოგრაფია

კატეგორია:დაბადებული 24 აპრილი
კატეგორია:დაბადებული 1996
კატეგორია:მონღოლი სუმოისტები
კატეგორია:ცოცხალი ადამიანები
ავსტრალია-აზერბაიჯანის ურთიერთობები

**ავსტრალია-აზერბაიჯანის ურთიერთობები** აღნიშნავს ორმხრივ ურთიერთობებს აზერბაიჯანის რესპუბლიკასა და ავსტრალიის თანამეგობრობას შორის პოლიტიკურ, სოციო-ეკონომიკურ და კულტურულ სფეროებში. ურთიერთთანამშრომლობა ხორციელდება ისეთ სფეროებში, როგორიცაა მშენებლობა, სოფლის მეურნეობა, ფინანსები, ინვესტირება, მასმედია, მრეწველობა, საჰაერო სივრცე, ნავთობისა და ბუნებრივი აირის მოპოვება და სხვ. ავსტრალიაში მდებარეობს აზერბაიჯან-ავსტრალიის მეგობრობის ასოციაცია, რომლის პრეზიდენტიც ჯონ ჰამონდია.

## დიპლომატიური ურთიერთობები 
]]
ავსტრალიის მთავრობამ აზერბაიჯანის დამოუკიდებლობა 1991 წლის 26 დეკემბერს აღიარა. ორ ქვეყანას შორის დიპლომატიური ურთიერთობები 1992 წლის 19 ივნისს დამყარდა. 2012 წლის 6 აპრილს ავსტრალიაში აზერბაიჯანის საელჩოს დაარსების შესახებ კანონი მიიღეს. ავსტრალიაში აზერბაიჯანის საელჩო 2013 წლის ივნისში გაიხსნა. ავსტრალიაში აზერბაიჯანის ელჩი როვშან ჯამშიდოვია.
აზერბაიჯანში ავსტრალიის დიპლომატიური მისიის შენობა ანკარაში მდებარეობს. ავსტრალიის ელჩი აზერბაიჯანში არის მარკ ინეს-ბრაუნი. 2015 წლის დეკემბერში ავსტრალიის მთავრობამ აზერბაიჯანის ტერიტორიული ინტეგრირების მხარდაჭერა დაიწყო.

## უმაღლესი დონის შეხვედრები 
აზერბაიჯანის პრეზიდენტი, ილჰამ ალიევი 2000 წლის 15 სექტემბრიდან 1 ოქტომბრამდე სიდნეის ოლიმპიური თამაშების მიმდინარეობისას ავსტრალიაში იმყოფებოდა, როგორც აზერბაიჯანის ეროვნული ოლიმპიური კომიტეტის პრეზიდენტი. აზერბაიჯანის საგარეო საქმეთა მინისტრის მოადგილე, ხალაფ ხალაფოვი 2002 წლის 16-20 აპრილს ეწვია ავსტრალიას. აღმოსავლეთ ევროპის, ბალკანეთისა და კავკასიის რეგიონში პრემიერ-მინისტრის სპეციალური დესპანი, რასელ ტოდი 2012 წლის 128-30 ივნისს აზერბაიჯანს სტუმრობდა. ავსტრალიის საგარეო საქმეთა და ვაჭრობის სამინისტროს წევრი კონტრ-ტერორისტულ საკითხებში, უილიამ ფიშერი აზერბაიჯანში 2013 წლის 13-15 სექტემბერს იმყოფებოდა.
2009 წლის თებერვალში აზერბაიჯანის მილი მეჯლისი თავმჯდომარის მოადგილე, საბირ რუსტამანლი ავსტრალიას ეწვია.

2016 წლის აგვისტოში ავსტრალიის პარლამენტის შენობაში აზერბაიჯანის პარლამენტის დელეგაციისა და ავსტრალიის პრემიერ-მინისტრის შეხვედრა შედგა. შეხვედრის დროს აზერბაიჯანის ტერიტორიაზე გამავალ სატრანსპორტო მარშრუტებზე ავსტრალიის ინტერესები გაჟღერდა.

## საერთაშორისო თანამშრომლობა 
საერთაშორისო დონეზე ორ ქვეყანას შორის ურთიერთობები რეგულირდება სხვადასხვა საერთაშორისო ორგანიზაციის ჩარჩო-კონვენციების შესაბამისად: გაერთიანებული ერების (ავღანეთში სამშვიდობო ოპერაციები), იუნესკოს მსოფლიო მემკვიდრეობსი კომიტეტის (განსაკუთრებით დიდი ბარიერული რიფის დაცვის მხრივ), ჩახოს (პროგრამა პარტნიორობა მშვიდობისთვის) და სხვ.

## რესურსები ინტერნეტში 
Embassy of the Republic of Azerbaijan to Commonwealth of Australia, New Zealand and Republic of Fiji 

## სქოლიო 
კატეგორია:აზერბაიჯანის საგარეო ურთიერთობები
კატეგორია:ავსტრალიის საგარეო ურთიერთობები
კატეგორია:აზერბაიჯანის დიპლომატიური ურთიერთობები
კატეგორია:ავსტრალიის დიპლომატიური ურთიერთობები
კატეგორია:დიპლომატიური ურთიერთობები ანბანის მიხედვით
პერსეპოლისი (მრავალმნიშვნელოვანი)

სახელი **პერსეპოლისი** შესაძლოა აღნიშნავდეს:
* პერსეპოლისი — სპარსეთის იმპერიის უძველესი დედაქალაქი
* პერსეპოლისი — მარჯან სატრაპის ავტობიოგრაფიული გრაფიკული რომანი
* პერსეპოლისი — მარჯან სატრაპის ანიმაციური ფილმი
* პერსეპოლისი — ირანის საფეხბურთო კლუბი.
ტაჯიკეთი 2020 წლის ზაფხულის ოლიმპიურ თამაშებზე

**ტაჯიკეთს** ზაფხულის ოლიმპიურ თამაშებზე მეშვიდედ 2020 წელს, იაპონიის დედაქალაქ ტოკიოში უნდა ეასპარეზა, მაგრამ კორონავირუსის პანდემიის გამო თამაშები ერთი წლით გადაიოდო და 2021 წელს, 24 ივლისიდან 9 აგვისტომდე ჩატარდა.

## რესურსები ინტერნეტში
*სპორტული ბმულები

კატეგორია:ქვეყნები 2020 წლის ზაფხულის ოლიმპიურ თამაშებზე
კატეგორია:ტაჯიკეთი ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
ედიტა პიეხა

**ედიტა სტანისლავის ასული პიეხა** (; დ. 31 ივლისი, 1937, ნუაიელ-სუ-ლანსი, საფრანგეთი) — საბჭოთა და რუსი საესტრადო მომღერალი. სსრკ სახალხო არტისტი (1988).

## ლიტერატურა
* 

## რესურსები ინტერნეტში
*ოფიციალური საიტი

*ედიტა პიეხას დისკოგრაფია

## სქოლიო
კატეგორია:დაბადებული 31 ივლისი
კატეგორია:დაბადებული 1937
კატეგორია:საფრანგეთში დაბადებულები
კატეგორია:საბჭოთა მომღერლები
კატეგორია:XX საუკუნის რუსი მომღერლები
კატეგორია:XX საუკუნის რუსი ქალი მსახიობები
კატეგორია:სოპრანოები
კატეგორია:სსრკ-ის სახალხო არტისტები
კატეგორია:რსფსრ-ის დამსახურებული არტისტები
კატეგორია:ვლადიმერ ლენინის დაბადების 100 წლისთავის აღსანიშნავი მედლით დაჯილდოებულები
კატეგორია:რუსეთის მეგობრობის ორდენის კავალრები
კატეგორია:შრომის ვეტერანის მედლით დაჯილდოებულები
კატეგორია:შრომის წითელი დროშის ორდენის კავალრები
კატეგორია:II ხარისხის მამულის წინაშე დამსახურებისათვის ორდენის კავალრები
კატეგორია:III ხარისხის მამულის წინაშე დამსახურებისათვის ორდენის კავალრები
კატეგორია:IV ხარისხის მამულის წინაშე დამსახურებისათვის ორდენის კავალრები
კატეგორია:ცოცხალი ადამიანები
კონსტანტინე გუნცაძე

**კონსტანტინე (კოკა) გუნცაძე** (დ. 4 სექტემბერი, 1968, თბილისი) — ქართველი თანამდებობის პირი, მეცნიერი, პოლიტიკოსი, ფილოსოფოსი.

1994 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოსოფიის ფაკულტეტი და 1999 წელს — ასპირანტურა. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“.

## რესურსები ინტერნეტში
## სქოლიო
კატეგორია:დაბადებული 4 სექტემბერი
კატეგორია:დაბადებული 1968
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი ფილოსოფოსები
კატეგორია:თბილისში დაბადებულები
იური დავითაძე

**იური დავითაძე** (დ. 16 ნოემბერი, 1952, სოფელი გოგაძეები, შუახევის რაიონი — გ. 31 ივლისი, 2004) — ქართველი ისტორიკოსი, პოლიტიკოსი.

1974 წელს დაამთავრა ბათუმის სახელმწიფო პედაგოგიური ინსტიტუტის ისტორია-ფილოლოგიის ფაკულტეტი. 2004 წლის 22 აპრილიდან — 10 აგვისტომდე  იყო საქართველოს მე-6 მოწვევის პარლამენტის წევრი (შუახევის მაჟორიტარი), საარჩევნო ბლოკი: „ დემოკრატიული აღორძინების კავშირი“.

## რესურსები ინტერნეტში
კატეგორია:დაბადებული 16 ნოემბერი
კატეგორია:დაბადებული 1952
კატეგორია:გარდაცვლილი 31 ივლისი
კატეგორია:გარდაცვლილი 2004
კატეგორია:საქართველოს VI მოწვევის პარლამენტის წევრები
კატეგორია:შუახევის მუნიციპალიტეტში დაბადებულები
იური
გიორგი დავლაძე

**გიორგი დავლაძე** (დ. 28 მარტი, 1966, თბილისი) — ქართველი პოლიტიკოსი, სოფლის მეურნეობის მუშაკი.

დაამთავრა შრომის წითელი დროშის ორდენოსანი საქართველოს სასოფლო-სამეურნეო ინსტიტუტის სატყეო მეურნეობის ფაკულტეტი. 2006-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 28 მარტი
კატეგორია:დაბადებული 1966
კატეგორია:საქართველოს VI მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:თბილისში დაბადებულები
გიორგი
ცეზარ კიუი

**ცეზარ კიუი** (; დ. 18 იანვარი, 1835, ვილნიუსი, ვილნიუსის გუბერნია, რუსეთის იმპერია — გ. 13 მარტი, 1918, პეტროგრადი, რუსეთის სფსრ, სსრკ) — რუსი კომპოზიტორი, მუსიკის კრიტიკოსი და სამხედრო მოღვაწე. იყო რუს კომპოზიტორთა შემოქმედებითი გაერთიანება „მძლავრი ჯგუფის“ წევრი. სხვა მე-19 საუკუნის რუსი კომპოზიტორების მსგავსად, იგი მოყვარული კომპოზიტორი იყო. მისი მთავარი სამუშაო იყო სამხედრო გამაგრების ექსპერტი. მონაწილეობა მიიღო რუსეთ-თურქეთის ომში. მსახურობდა რუსეთის არმიაში 1835–1918 წლებში. 

გარდაიცვალა 1918 წლის 13 მარტს. დაკრძალულია ტიხვინის სასაფლაოზე, მისი მეუღლის, მალვინას გვერდით.

## რესურსები ინტერნეტში
* 
*
*

## სქოლიო
კატეგორია:დაბადებული 13 მარტი
კატეგორია:დაბადებული 1835
კატეგორია:გარდაცვლილი 18 იანვარი
კატეგორია:გარდაცვლილი 1918
კატეგორია:რუსი კომპოზიტორები
კატეგორია:XIX საუკუნის კლასიკური კომპოზიტორები
კატეგორია:XIX საუკუნის მამაკაცი მუსიკოსები‎
კატეგორია:XIX საუკუნის რუსი მწერლები
კატეგორია:XX საუკუნის კლასიკური კომპოზიტორები
კატეგორია:XX საუკუნის მამაკაცი მუსიკოსები
კატეგორია:XX საუკუნის რუსი მწერლები
კატეგორია:მამაკაცი ოპერის კომპოზიტორები
კატეგორია:რუსი კლასიკური კომპოზიტორები
კატეგორია:რუსი მამაკაცი კლასიკური კომპოზიტორები
კატეგორია:რუსი სამხედრო ინჟინრები
კატეგორია:რუსი მუსიკის კრიტიკოსები
კატეგორია:რუსი ოპერის კომპოზიტორები
კატეგორია:რუსი რომანტიკოსი კომპოზიტორები
კატეგორია:ტიხვინის სასაფლაოზე დაკრძალულები
კატეგორია:წმინდა ანას I ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
კატეგორია:ვილნიუსში დაბადებულები
კატეგორია:სანქტ-პეტერბურგში გარდაცვლილები
ანოსი

**ანოს** — აფხაზთა მეფეთა დივანის (ქრონიკის) მიხედვით, აფხაზთა I „მეფე“ (ერისთავი) დაახლ. 510 წლიდან.

## ლიტერატურა
* Addit. à l’ H. de la G., 1851 p. 173–175.
* М. С., Руководство къ познанiю Кавказа, кн. I, стр. 1–30.

კატეგორია:აფხაზთა სამეფოს მეფეები
ანოსი (მრავალმნიშვნელოვანი)

**ანოსი** შეიძლება აღნიშნავდეს: 

* ანოსი —  აფხაზთა „მეფე“ (ერისთავი) 
* ანოსი — ხელოვნური  ტბა მადაგასკარში
ლაშა დარასელია

**ლაშა დარასელია** (დ. 22 მარტი, 1974, თბილისი) — ქართველი იურისტი, პოლიტიკოსი.

1996 წელს დაამთავრა საქართველოს მეცნიერებათა აკადემიის სახელმწიფოსა და სამართლის ინსტიტუტთან არსებული ჰუმანიტარული ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 22 მარტი
კატეგორია:დაბადებული 1974
კატეგორია:საქართველოს VI მოწვევის პარლამენტის წევრები
კატეგორია:თბილისში დაბადებულები
ლაშა
აზერბაიჯან-სირიის ურთიერთობები

**აზერბაიჯან-სირიის ურთიერთოებბი** აღნიშნავს ორმხრივ ურთიერთობებს აზერბაიჯანის რესპუბლიკასა და სირიის არაბთა რესპუბლიკას შორის პოლიტიკურ, სოციო-ეკონომიკურ, კულტურულ და სხვა სფეროებში.

## დიპლომატიური ურთიერთობები 
]]
აზერბაიჯანის რესპუბლიკასა და სირიის არაბულ რესპუბლიკას შორის დიპლომატიური ურთიერთობები 1992 წლის 28 მარტს დამყარდა. 

2009 წლის 9 ივლისს სირიის არაბთა რესპუბლიკის პრეზიდენტი ბაშარ ალ-ასადი პირველი ოფიციალური ვიზიტით აზერბაიჯანს ეწვია. მხარეთა შეთანხმების თანახმად, აზერბაიჯანი სირიას 1-15 მილიარდ კუბურ მეტრ გაზს მიაწოდებს. 

ვიზიტის დროს საერთო აზერბაიჯან-სირიის ფორუმი გაიმართა.  ბიზნეს-ფორუმზე 14 დოკუმენტს მოაწერეს ხელი. დოკუმენტებს შორის იყო 5 მემორანდუმი: „მემორანდუმი სირიის გადაზიდვების კაბინეტსა და აზერბაიჯანის სახელმწიფო საზღვაო ადმინისტრაციას შორის თანამშრომლობის შესახებ“; „მემორანდუმი საერთო თანამშრომლობის შესახებ აზერბაიჯანის ეროვნულ ბიბლიოთეკასა და სირიის არაბთა რესპუბლიკის ალ-ასადის ბიბლიოთეკას შორის“; „მემორანდუმი აზერბაიჯანის ენერგეტიკის სამინისტროსა და სირიის არაბთა რესპუბლიკის ინდუსტრიის სამინისტროს შორის მრწეველობის სფეროში თანამშრომლობის შესახებ“; „მემორანდუმი აზერბაიჯანის რესპუბლიკის სოფლის მეურნეობის სამინისტროსა და სირიის არაბთა რესპუბლიკის სოფლის მეურნეობისა და აგრარული რეფორმების სამინისტროს შორის სოფლის მეურნეობის სფეროში თანამშრომლობის შესახებ“; „მემორანდუმი აზერბაიჯანის შინაგან საქმეთა სამინისტროსა და სირიის არაბთა რესპუბლიკის შინაგან საქმეთა სამინისტროს შორის პოლიტიკური კონსულტაციების შესახებ“; „მემორანდუმი სირიის არაბთა რესპუბლიკის მთავრობასა და აზერბაიჯანის რესპუბლიკის მთავრობას შორის ელექტეროობისა და აღდგენადი ენერგიის სფეროში თანამშრომლობის შესახებ“;

## ეკონომიკური თანამშრომლობა 
2009 წლის სექტემბერში ორი ქვეყნის მთავრობამ ორმაგი გადასახადების გაუქმების შესახებ შეთანხმებას მოაწერა ხელი.

2010 წლის 4 მარტს დამასკოში ჩატარებული მოლაპარაკებების დროს, აზერბაიჯანის ენერგეტიკის მინისტრსა და სირიის არაბთა რესპუბლიკის ენერგეტიკის მინისტრს შორის გაფორმდა მემორანდუმი გაზის მიწოდების შესახებ. მოლაპარაკებები დროს მხარეებმა ხელი მოაწერეს პროტოკოლს გამოცდილების გაზიარების, კვალიფიციური პერსონალის გაწვრთნისა და ერთობლივი აზერბაიჯან-სირიის კომპანიის დაარსების შესახებ.. 2011 წლის დეკემბერში აზერბაიჯანმა თურქეთისა და საქართველოს გავლით სირიაში ბუნებრივი აირის ექსპორტი დაიწყო. 

2018 წელს აზერბაიჯანული კომპანიების თავმჯდომარეებმა განაცხადეს, რომ სირიის ტერიტორიაზე ნავთობისა და ბუნებრივი აირის მილსადენების, გზებისა და სხვ. რეკონსტრუქციის სესახებ ტენდერებში მიიღებენ მონაწილეობას.

აზერბაიჯანის რესპუბლიკა და სირიის არაბთა რესპუბლიკა ურთიერთთანამშრომლობს არაერთ სფერში: ენერგეტიკის, სამთო-მოპოვებით, სოფლის მეურნეობის, ტურიზმის, ვაჭრობის, მეცნეირების, საგანმანათლებლო, ჯანდაცვის, ეკოლოგიის და სხვ. სფეროებში.სირია და აზერბაიჯანი თანამშრომლობენ გაერთიანებული ერების, მიუმხრომლობის მოძრაობისა და სხვ. ჩარჩო-კონვენციების შესაბამისად.

## სქოლიო 
კატეგორია:აზერბაიჯანის საგარეო ურთიერთობები
კატეგორია:სირიის საგარეო ურთიერთობები
კატეგორია:აზერბაიჯანის დიპლომატიური ურთიერთობები
კატეგორია:სირიის დიპლომატიური ურთიერთობები
კატეგორია:დიპლომატიური ურთიერთობები ანბანის მიხედვით
თემურ დოლიშვილი

**თემურ დოლიშვილი** (დ. 15 იანვარი, 1959, დუშეთი) — ქართველი ვეტერინარი, პოლიტიკოსი.

1986 წელს დაამთავრა საქართველოს ზოოტექნიკურ-სავეტერინარო სასწავლო-კვლევითი ინსტიტუტის ვეტერინალური ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი (დუშეთის მაჟორიტარი), საარჩევნო ბლოკი: „ საქართველოს ლეიბორისტული (შრომის) პარტია “.

## რესურსები ინტერნეტში
კატეგორია:დაბადებული 15 იანვარი
კატეგორია:დაბადებული 1959
კატეგორია:საქართველოს VI მოწვევის პარლამენტის წევრები
კატეგორია:საქართველოს ზოოტექნიკურ-სავეტერინარო სასწავლო-კვლევითი ინსტიტუტის კურსდამთავრებულები
კატეგორია:დუშეთში დაბადებულები
აული

[მინი|აული ღუნიბი [დაღესტანი|დაღესტანში. სერგეი პროკუდინ-გორსკის ფოტოგრაფია, 1904.]]
**აული** (თურქ. *ავულ*, *ავილ*, *აილ* — „სამოსახლო“, „სადგომი“) — კავკასიის მთიანი რეგიონების მცხოვრებთა ტრადიციული სოფელი. ჰქონდა თავდაცვითი დანიშნულება.

აულები ხშირად (მაგრამ არა ყოველთვის) საძოვრების ან სასმელი წყლის წყაროებთან ახლოსაა განლაგებული. ტიპური აული შედგება მთის ფერდობზე შეფენილი ქვის სახლებისგან, რომელთა უმეტესობა ორსართულიანია. შენობები, ჩვეულებრივ, ფასადით სამხრეთისკენაა მიქცეული. სახლები ერთმანეთთან მჭიდროდ მიჯრილია ისე, რომ ქვედა იარუსის სახლის სახურავი ზედასთვის ეზოს წარმოადგენს. სახლების ქვედა სართულებზე მოწყობილია გომური და სამეურნეო სათავსოები, ზედა სართულები საცხოვრებელია. ზოგჯერ სახლები მიწისქვეშა გასასვლელებით უკავშირდება ერთმანეთს. ზოგიერთ აულში შემორჩენილია ქვის კოშკები. აულის მოსახლეობა შეადგენდა თემს, რომელსაც სოფლის კრება მართავდა. მონათესავე გაერთიანებები (თუხუმები) სახლობდნენ აულის ცალკეულ უბნებში, რომლებიც ხშირად ამა თუ იმ გვარის მიხედვით იწოდებოდა. აულის ცენტრს წარმოადგენს მეჩეთი და მის წინ მოწყობილი მოედანი, რომელსაც გოდეკანი ეწოდება. ეს უკანასკნელი სხვადასხვა საკითხის განსახილველად ტრადიციულად მამაკაცების შეკრების ადგილია, თუმცა ასევე გამოიყენება საზოგადოებრივი ღონისძიებებისთვის, მათ შორის, ქორწილების გასამართად. 

კავკასიის ომის (1817-1864) დროს აულები დიდ როლს თამაშობდა კავკასიელი მთიელების ბრძოლაში რუსეთის იმპერიის წინააღმდეგ. აულების რთული რელიეფის და მოხერხებული თავდაცვითი პოზიციების გამო რუსეთის ჯარს ამ დასახლებების დაუფლება პირდაპირი იერიშის გზით უწევდა, რაც დიდ მსხვერპლთან იყო დაკავშირებული. 
 
სიტყვა „აული“ თურქულენოვანი წარმოშობისაა და თავდაპირველად ყაზახეთის, ცენტრალური აზიის და ბაშკირეთის ხალხებში მოძრავ, სეზონურად გადაადგილებად დასახლებას აღნიშნავდა. XIX-XX საუკუნეების მიჯნაზე ამ ხალხების მომთაბარეობიდან მკვიდრ ცხოვრებაზე გადასვლასთან ერთად აული მუდმივი დასახლების, სოფლის აღმნიშვნელი სიტყვა გახდა. ჩრდილოეთ კავკასიის სლავური მოსახლეობა აულს ტრადიციულად უწოდებს სოფლის ტიპის ყველა დასახლებულ პუნქტს, სადაც არაქრისტიანი მოსახლეობაა. თანამედროვე რუსეთში „ოკატოს“ (ОКАТО, სრულიად რუსეთის ადმინისტრაციულ-ტერიტორიული დაყოფის ობიექტების კლასიფიკატორი) სისტემის მიხედვით, აულად მიიჩნევა სოფლის ტიპის დასახლებული პუნქტი ადიღური (ჩერქეზული), აბაზური, ყარაჩაული და ნოღაური მოსახლეობით ადიღეში, კრასნოდარის მხარესა და ყარაჩაი-ჩერქეზეთში, ნოღაური და თურქმენული მოსახლეობით სტავროპოლის მხარეში და ყაზახური მოსახლეობით ნოვოსიბირსკის და ომსკის ოლქებსა და ალთაის მხარეში.

## ლიტერატურა
* Гальченко И. Е. Глоссарий лексики языков народов Северного Кавказа в русском языке. Орджоникидзе: Изд-во Сев.-Осет. гос. ун-та, 1975; 
* Карпов Ю. Ю. Взгляд на горцев. Взгляд с гор: Мировоззренческие аспекты культуры и социальный опыт горцев Дагестана. СПб.: Петербургское Востоковедение, 2007;
* Народы России. Праздники, обычаи, обряды: Энциклопедия / Бронштейн М. Н., Жуковская Н. Л. и др. М.: ЗАО «РОСМЭН-ПРЕСС», 2008. 

## რესურსები ინტერნეტში 
* აული — უცხო სიტყვათა ლექსიკონი (საქართველოს პარლამენტის ეროვნული ბიბლიოთეკა).

კატეგორია:ჩრდილოეთ კავკასიის ისტორია
კატეგორია:დასახლებული პუნქტები
აზერბაიჯან-ინდოეთის ურთიერთობები

**აზერბაიჯან-ინდოეთის ურთიერთობები** აღნიშნავს ორმხრივ ურთიერთობებს აზერბაიჯანის რესპუბლიკასა და ინდოეთს შორის.

## ისტორიული ურთიერთობები 
]]
აზერბაიჯანი და ინდოეთი აბრეშუმის გზის მეშვეობით უძველესი დროიდან უკავშირდებოდა ერთმანეთს. ბაქოში მდებარე ათეშგიაჰი ინდოეთსა და აზერბაიჯანს შორის ისტორიული ურთიერთობებისა და კულტურული გაცვლის მაგალითია. საბჭოთა პერიოდში აზერბაიჯანის საბჭოთა სოციალისტური რესპუბლიკა ინდოეთს მოსკოვის მეშვეობით უკავშირდებოდა. ნობელის პრემიის ლაურეატი, რაბინდრანათ თაგორი, ყოფილი პრეზიდენტი სარვეპალი რადჰაკრიშნანი და პრემიერ-მინისტრი ჯავაჰარლალ ნერუ აზერბაიჯანის საბჭოთა სოციალისტურ რესპუბლიკასაც ეწვივნენ.

## დიპლომატიური ურთიერთობები 
ინდოეთმა აზერბაიჯანის დამოუკიდებლობა სსრ კავშირის დაშლიდან მალევე, 1991 წლის დეკემბერში აღიარა. ორ ქვეყანას შორის დიპლომატიური ურთიერთობები 1992 წლის 28 თებერვალს დამყარდა. ინდოეთის მისია ბაქოში 1999 წელს ჩავიდა, ხოლო აზერბაიჯანის მისია ნიუ-დელიში 2004 წლის ოქტომბერში გაიხსნა.

## გაზვინ-რაშტ-ასტარის სარკინიგზო მარშრუტი 
ინდოეთმა და აზერბაიჯანმა დიდი როლი ითამაშეს გაზვინ-რაშტ-ასტარის სარკინიგზო ხაზის გაყვანაში, რომელიც საერთაშორისო ჩრდილოეთ-სამხრეთ სატრანსპორტო დერეფნის შემადგენლობაში შედის. პროექტის მიზანი რუსეთის, აზერბაიჯანის, ირანისა და ინდოეთის იტეგრირებაა სატრანსპორტო და საინფორმაციო სფეროში. ხაზით ყოველწლიურად ექვსი მილიონი ტონა ტვირთის ტრანსპორტირება იგეგმება. პროექტის მთავარი მიზანი პირველ რიგში აზერბაიჯანსა და ირანს შორის სავაჭრო ურთიერთობების გაუმჯობესებაა, სამომავლო პერსპექტივაში კი, რუსეთი და ინდოეთიც ისარგებლებენ.

## კულტურული კავშირები 
აზერბაიჯანი და ინდოეთი ახლოს არიან კულტურის თვალსაზრისით. გამოჩენილი სპარსი პოეტის, ნიზამი განჯევის შემოქმედებამ დიდი გავლენა მოახდინა ინდოელ პოეტებს, მათ შორის ამირ ხურსაუზე. ცნობილი აზერაიჯანი ოპერის მომღერალი და მსახიობი რაშიდ ბეჰბუდოვი, აზერბაიჯანული მუსიკის პოპულარიზაციას ეწეოდა, რაჯ კაპურის ახლო მეგობარი იყო. აზერბაიჯანში კარგადაა ცნობილი რაბინდრანათ თაგორის შემოქმედება და ინდოელი მწერლისა და ფილოსოფოსის დაბადებისადმი მიძღვნილი დღესასწაულები უყოველწლიურად იმართება. 2018 წლის 12 ოქტომბერს აზერბაიჯანსა და ინდოეთს შორის კულტურული გაცვლის პროგრამას მოეწერა ხელი.

## სქოლიო 
კატეგორია:აზერბაიჯანის საგარეო ურთიერთობები
კატეგორია:ინდოეთის საგარეო ურთიერთობები
კატეგორია:აზერბაიჯანის დიპლომატიური ურთიერთობები
კატეგორია:ინდოეთის დიპლომატიური ურთიერთობები
კატეგორია:დიპლომატიური ურთიერთობები ანბანის მიხედვით
სამოქალაქო სოლიდარობის პარტია

**სამოქალაქო სოლიდარობის პარტია** () —  აზერბაიჯანული პოლიტიკური პარტია, რომელიც დაარსდა 1992 წელს. პარტიის ლიდერი არის საბირ რუსტამხანლი. პარტიის იდეოლოგია ემყარება „თავისუფლების, თანასწორობისა და სოლიდარობის უნივერსალურ პოლიტიკურ ღირებულებებს“.

2010 წლის საპარლამენტო არჩევნებზე პარტიამ 125 ადგილიდან სამი მოიპოვა. 2015 წლის საპარლამენტო არჩევნებში პარტიამ ორი მანდატი მოიპოვა, 2020 წელს კი სამი.

## ზოგადი ინფორმაცია 
სამოქალაქო სოლიდარობის პარტია, აზერბაიჯანის ერთ-ერთი წამყვანი პოლიტიკური პარტიაა, რომელიც შეიქმნა 1992 წლის 26 სექტემბერს და ოფიციალურად დარეგისტრირდა 1992 წლის 3 ნოემბერს.

პარტიის დამფუძნებელ ყრილობაზე მიიღეს ქარტია და მემორანდუმი და აირჩიეს პირველი ხელმძღვანელი.

ამ დროისთვის პარტიამ ჩაატარა 5 (7) ყრილობა. სამოქალაქო სოლიდარობის პარტიისს უმაღლესი ორგანოა კონგრესი. ყრილობა ირჩევს თავმჯდომარეს, უზენაეს ასამბლეას და ცენტრალურ საკონტროლო და ინსპექტირების კომისიას. უმაღლესი ასამბლეის გადაწყვეტილების მიღების მთავარი ორგანოა პოლიტიკური საბჭო, რომელიც გადაწყვეტილებებს ერთი სხდომიდან მეორემდე იღებს.

პარტიის პრესის ორგანოა გაზეთი „სამოქალაქო სოლიდარობა“, ჟურნალი „ბაქო თაბრიზი“ და პარტიის ოფიციალური ვებ-საიტი.

აზერბაიჯანის მე-6 მოწვევის პარლამენტში პარტიას წარმოადგენს 3 დეპუტატი - ფაზაილ იბრაჰიმლი, რაფაელ ჰუსეინოვი და საბირ რუსტამხანლი.

პარტიის წარმომადგენელი ცესკოში არის ალმას გაჰრამანლი.

## სიმბოლიკა 
### გერბი 
გერბი სამოქალაქო სოლიდარობის პარტიის ერთ-ერთი მთავარი ატრიბუტია, რომლის ავტორია ცნობილი მხატვარი-მოქანდაკე მაზაჰირ აფშარი. გერბის სიმბოლოები წარმოშობილია თურქული სახელმწიფოებრიობის უძველესი ტრადიციებიდან:

ისარი სახელმწიფოს სიმბოლოა. სამივე აჩვენებს ძალას და გაუტეხელობას. დემოკრატიულ ქვეყნებში ეს ასევე წარმოადგენს ხელისუფლების დანაწილების მაჩვენებელს, იმის ნიშანია, რომ საკანონმდებლო ორგანო, აღმასრულებელი და სასამართლო ხელისუფლება წარმოადგენს სახელმწიფოს საყრდენს.

სამი ისარი შებრუნებული პლატოთი და მათ ზემოთ ფარი მშვიდობის, ეროვნული შერიგების და სოლიდარობის გამოხატულებაა.

გერბის მთავარ ვარიანტში წრეში მოთავსებულია ოღუზის 24 მარკა, წარწერით „სამოქალაქო სოლიდარობის პარტია“. (ეს ვერსია ინახება პარტიის შტაბში).

გერბის ცენტრში აზერბაიჯანის სამფეროვანი დროშაა. გერბის ცენტრში მოტავსებულია ალი, რომელიც მარადიულობის სიმბოლოა.

### ფერი 
სამოქალაქო სოლიდარობის პარტიის ფერი არის თეთრი. თეთრი არის სოლიდარობის, ერთიანობის და სამოქალაქო მშვიდობის სიმბოლო.

## არჩევნები 
ჯერჯერობით, სამოქალაქო სოლიდარობის პარტია მონაწილეობდა ყველა საპარლამენტო და მუნიციპალურ არჩევნებში. პარტიამ მონაწილეობა მიიღო 2003 წლის საპრეზიდენტო არჩევნებშიც.

## რესურსები ინტერნეტში 
პოლიტიკური პარტიის ოფიციალური გვერდი 

## სქოლიო 
კატეგორია:პოლიტიკური პარტიები ანბანის მიხედვით
კატეგორია:კონსერვატიული პარტიები აზერბაიჯანში
კატეგორია:1992 წელს დაარსებული პოლიტიკური პარტიები
მარინა დათუკიშვილი

**მარინა (მარიკა) დათუკიშვილი** (დ. 27 აგვისტო, 1968, არბოშიკი, დედოფლისწყაროს რაიონი) — ქართველი პოლიტიკოსი, სოფლის მეურნეობის მუშაკი.

1992 წელს დაამთავრა საქართველოს აგრარული უნივერსიტეტის აგრონომიული ფაკულტეტი. 2005–2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.

2022 წლის 16 ნოემბერს დატოვა „ერთიანი ნაციონალური მოძრაობა“.

## რესურსები ინტერნეტში 
## სქოლიო 
კატეგორია:დაბადებული 27 აგვისტო
კატეგორია:დაბადებული 1968
კატეგორია:საქართველოს VI მოწვევის პარლამენტის წევრები
კატეგორია:საქართველოს აგრარული უნივერსიტეტის კურსდამთავრებულები
კატეგორია:დედოფლისწყაროს მუნიციპალიტეტში დაბადებულები
მარინა
გიორგი ვარდანაშვილი

**გიორგი ვარდანაშვილი** (დ. 5 ნოემბერი, 1954, თბილისი) — ქართველი იურისტი, პოლიტიკოსი.

1993 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 2007-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 5 ნოემბერი
კატეგორია:დაბადებული 1954
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
გიორგი
შორენას ეფექტი

**შორენას ეფექტი** — ქართული ტელეგადაცემა. გადაცემა პირველად 2020 წლის 30 სექტემბერს რუსთავი 2-ის ეთერში გავიდა. გადაცემის წამყვანია შორენა ბეგაშვილი. პირველი გადაცემის სტუმარი იყო ლულუ კახიანი. გადაცემას ამზადებს პროფილი ჯგუფი, რომელიც ცნობილია რეიტინგული თოქ-შოუ „პროფილით“. 2021 წლის მარტში რუსთავი 2-მა რეორგანიზაციის დროს გადაცემა ამოიღო საეთერო ბადიდან, რის გამოც „პროფილის“ გუნდმაც დატოვა არხი, თუმცა იმავე წლის აპრილში გადაცემები TV პირველზე განახლდა.

## რესურსები ინტერნეტში 
* გადაცემა რუსთავი 2-ის ოფიციალურ საიტზე

## სქოლიო 
კატეგორია:რუსთავი 2
პანდემია (ტელეგადაცემა)

**პანდემია** — ქართული შემეცნებითი ხასიათის ტელეგადაცემა რუსთავი 2-ის ეთერში. ეთერში პირველად 2020 წლის 27 მარტს გავიდა. გადაცემის წამყვანები არიან ბიძინა კულუმბეგოვი და გვანცა დარასელია. გადაცემის განხილვის მთავარი თემაა COVID-19. გადაცემა ეთერში უკანასკნელად 2020 წლის 28 მაისს გავიდა. გადაცემა ეთერში ცხრაჯერ გავიდა.

## რესურსები ინტერნეტში
* გადაცემა რუსთავი 2-ის ოფიციალურ საიტზე

კატეგორია:რუსთავი 2
ალბეგ ზურაბიანი

**ალბეგ ზურაბიანი** (დ. 17 სექტემბერი, 1959, სოფელი ჭველიერი, ლენტეხის რაიონი) — ქართველი ეკონომისტი, პოლიტიკოსი.

1985 წელს დაამთავრა თბილისის სახელმწიფო უნივერსიტეტის ვაჭრობის ეკონომიკისდ და საქონელმცოდნეობის ფაკულტეტი. 2005-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 17 სექტემბერი
კატეგორია:დაბადებული 1959
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ლენტეხის მუნიციპალიტეტში დაბადებულები
ალბეგ
ალექსანდრე ზარნაძე

**ალექსანდრე ზარნაძე** (დ. 17 ოქტომბერი, 1949, თერჯოლა) — ქართველი ინჟინერი, მეცნიერი, პოლიტიკოსი.

1972 წელს დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტის საინჟინრო-ფიზიკური ფაკულტეტი. 2005-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 17 ოქტომბერი
კატეგორია:დაბადებული 1949
კატეგორია:საქართველოს VI მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1972)
კატეგორია:თერჯოლაში დაბადებულები
ალექსანდრე
ლენინი (ატომური ყინულმჭრელი)

**„ლენინი“** () — მსოფლიოში პირველი ატომური ყინულმჭრელი გემი. აგებულია 1957 წელს ლენინგრადში, საბჭოთა კავშირში. სიგრძე 134 მეტრია, წყალწყვა — 16 ათ. ტონა, ნორმალურ წყლებში მოძრაობს 33 კმ/სთ სიჩქარით.

გემი 1959 წლიდან ჭრიდა ყინულებს და საზღვაო გზებს ათავისუფლებდა სატვირთო ხომალდებისათვის რუსეთის ჩრდილოეთ საზღვაო გზაზე, მურმანსკის პორტიდან არქტიკის ზოგიერთ პორტამდე დასავლეთ ციმბირში. თავდაპირველი მაღალი დანახარჯების მიუხედავად, ატომური ძალური მოწყობილობა საკმაოდ სასარგებლო აღმოჩნდა, რამდენადაც უზრუნველყო პრაქტიკულად შეუზღუდავი სავალის მარაგი, მათ შორის ექსტრემალურ პირობებში. „ლენინი“ საბჭოთა კავშირსა და რუსეთში აგებული რამდენიმე ატომური ყინულმჭრელიდან პირველი გახდა. მარშრუტიდან მოიხსნა 1989 წელს; ამ დროისათვის ყინულებში გავლილი ჰქონდა 500 000 საზღვაო მილი (დაახლ. 925 000 კმ). 2009 წელს, ექსპლუატაციაში შესვლიდან 50 წლის თავზე, გაიხსნა როგორც მცურავი მუზეუმი მურმანსკის ნავსადგურში.

თავდაპირველად „ლენინი“ აღჭურვილი იყო სამი ატომური რეაქტორით, რომელთაგან ორი ჩვეულებრივ გამოიყენებოდა მუშაობის დროს, ხოლო ერთი სარეზერვო იყო. 1960-იანი წლების შუა ხანებიდან ბოლო წლებამდე გემს სულ მცირე ერთი, შესაძლოა ორი, სერიოზული ავარია მოუვიდა, მათ შორის რეაქტორის ბირთვის დნობა, რასაც, სავარაუდოდ, მსხვერპლი მოჰყვა (საბჭოთა ხელისუფლებას არასდროს გაუვრცელებია დეტალები). მწყობრში ჩადგა 1970 წელს, რამდენიმეწლიანი რეკონსტრუქციის შემდეგ, რა დროსა მისი თავდაპირველი სამი რეაქტორი ჩანაცვლდა უფრო ორი ეფექტური და უსაფრთხო მოდელით.

## სქოლიო 
კატეგორია:1957 წელს დაარსებულები
კატეგორია:საბჭოთა ყინულმჭრელები
კატეგორია:ატომური ყინულმჭრელები
კატეგორია:ვლადიმერ ლენინი
აზერბაიჯან-პორტუგალიის ურთიერთობები

**აზერბაიჯან-პორტუგალიის ურთიერთობები** აღნიშნავს ორმხრივ ურთიერთობებს აზერბაიჯანის რესპუბლიკასა და პორტუგალიას შორის. ორ ქვეყანას შორის დიპლომატიური ურთიერთობები დამყარდა 1992 წელს, მას შემდეგ, რაც პორტუგალიამ აზერბაიჯანის დამოუკიდებლობა აღიარა. 

## მიმოხილვა 
]]
პორტუგალიამ აზერბაიჯანის დამოუკიდებლობა 1992 წლის 7 იანვარს აღიარა. იმავე წლის 4 აგვისტოს აზერბაიჯანსა და პორტუგალიას შორის დიპლომატიური ურთიერთობები დამყარდა. პრეზიდენტის 2012 წლის 12 დეკემბრის დეკრეტით, მაროკოში აზერბაიჯანის ელჩი, თარიქ ალიევი პორტუგალიაში ელჩადაც დაინიშნა.  ამავდროულად, პორტუგალიის ელჩი თურქეთში, აზერბაიჯანის ელჩადაც დაინიშნა.

2015 წელს აზერბაიჯნაში პორტუგალიის მისია გაიგზავნა, რომლის ხელმძღვანელიც ხორხე გაბრიელ სილვა და ფონსეკაა.  აზერბაიჯანში პორტუგალიის საპატიო კონსული 2011 წლის სექტემბრიდან მურად რაჰიმოვია.

## უმაღლესი დონის ვიზიტები 
1994 წელს ევროპის უშიშროებისა და თანამშრომლობის ორგანიზაციის სამიტზე ბუდაპეშტში, აზერბაიჯანის პრეზიდენტი, ჰეიდარ ალიევი პორტუგალიის მთავრობის მეთაურს შეხვდა. 1995 წლის ოქტომბერში ჰეიდარ ალიევი ნიო-იორკში პორტუგალიის პრეზიდენტ მარიო სოარესს შეხვდა.

1996 წლის 2-3 დეკემბერს ჰეიდარ ალიევი პორტუგალიაში ლისაბონში გამართულ ევროპის უშიშროებისა და თანამშრომლობის ორგანიზიის სამიტს დაესწრო. ამ ვიზიტის დროს აზერბაიჯანის პრეზიდენტი პორტუგალიის პრემიერ-მინისტრს, ანტონიუ გუტერეშს შეხვდა. პორტუგალიის საგარეო საქმეთა მინისტრი, ხაიმე გამა აზერბაიჯანში 2001 წლის ივლისსა და 2002 წლის მარტში იმყოფებოდა. 2010 წლის ივლისში აზერბაიჯანს ლუის ამადო ეწვია. მილი მეჯლისის 2016 წლის 4 მარტის გადაწყვეტილებით, აზერბაიჯან-პორტუგალიის საპარლამენტთაშორისო სამუშაო ჯგუფის მეთაურია აგია ნახჩივანლი.

## ეკონომიკური ურთიერთობები 
2017 წლის სექტემბერში ორმხრივი მერჩენდაიზული ვაჭრობის მაჩვენებელი აზერბაიჯანსა და პორტუგალიას შორის 352.62 მილიონ აშშ დოლარს გაუტოლდა. აზერბაიჯანში იმპორტის მოცულობა 7.33, ხოლო აზერბაიჯანიდან პორტუგალიაში ექსპორტის მაჩვენებელი 345.29 მილიონი აშშ დოლარი იყო. იმავე პერიოდში (2017 წლის იანვარი-სექტემბერი) აზერბაიჯანის საგარეო ვაჭრობის მოცულობის 2.46% პორტუგალიაზე მოდიოდა, 0.12% იმპორტითა და 4.24% - ექსპორტით.  აზერბაიჯან-პორტუგალიის ბიზნეს-ფორუმი 2012 წლის ივნისში ჩატარდა ბაქოში, რომლის ორგანიზატორიც აზერბაიჯანის ექსპორტისა და ინვესტირების პრომოუტირების ფონდი (AZPROMO) და აზერბაიჯანის ეკონომიკური განვითარების სამინისტრო იყო.

## სქოლიო 
კატეგორია:აზერბაიჯანის საგარეო ურთიერთობები
კატეგორია:პორტუგალიის საგარეო ურთიერთობები
კატეგორია:აზერბაიჯანის დიპლომატიური ურთიერთობები
კატეგორია:პორტუგალიის დიპლომატიური ურთიერთობები
კატეგორია:დიპლომატიური ურთიერთობები ანბანის მიხედვით
სოჭის სახელმწიფო უნივერსიტეტი

**სოჭის სახელმწიფო უნივერსიტეტი** () —  უმაღლესი საგანმანათლებლო დაწესებულება რუსეთის სამხრეთ-დასავლეთ ნაწილში, კრასნოდარის მხარის ქალაქ სოჭში. უნივერსიტეტი მდებარეობს ქალაქის ცენტრალურ უბანში მდებარე რამდენიმე შენობაში. 2017 წლის აპრილში იგი რეგიონისთვის ერთ-ერთი უმნიშვნელოვანესი უნივერსიტეტი გახდა. 2018 წლის მონაცემებით, უნივერსიტეტს აქვს 5 ფაკულტეტი (ტურიზმი და მომსახურება, ეკონომიკისა და მენეჯმენტის პროცესები, გარემოსდაცვითი ინჟინერია, სოციალურ-პედაგოგიური, იურიდიული) და ეკონომიკისა და ტექნოლოგიის კოლეჯი. უნივერსიტეტში 22 დეპარტამენტია, მათ შორის 2 ძირითადი განყოფილება, 19 საგანმანათლებლო და სამეცნიერო ლაბორატორია, იურიდიული კლინიკა, სასწავლო ცენტრები სტუდენტებისთვის, რომლებიც სწავლობენ სასტუმროს და რესტორნის ბიზნესს - „მზის ქარი“ და „ატოლი“, რუსული ენის ცენტრი და ა.შ. უნივერსიტეტში 7000-მდე მოსწავლეა ჩარიცხული, რომელთაგან 4000 სწავლობს ბაკალავრის პროგრამებზე.

## ისტორია 
უნივერსიტეტი დაარსდა 1989 წელს, საბჭოთა სოციალისტური რესპუბლიკების კავშირი მინისტრთა საბჭოს 1988 წლის 29 მარტის No388 განკარგულების შესაბამისად, სოჭში საგანმანათლებლო და სამეცნიერო ცენტრის მუშათა და სპეციალისტთა გადამზადებისა და კვალიფიკაციის ამაღლების მიზნით საკურორტო ბიზნესისა და ტურიზმის სფეროში. 

1992 წელს გადაკეთდა სოჭის კურორტისა და ტურიზმის სახელმწიფო ინსტიტუტად. 1997 წელს შეიძინა უნივერსიტეტის სტატუსი, ხოლო 2011 წელს გახდა კლასიკური უნივერსიტეტი.

2010 წელს შეიქმნა უნივერსიტეტის სამეურვეო საბჭო გასუმიანოვას თავმჯდომარეობით. 2010 წელს უნივერსიტეტი აღიარეს როგორც რუსული განათლების შესაბამისი დაწესებულება. 

2011 წელს სოჭის სახელმწიფო უნივერსიტეტის ბაზაზე შეიქმნა Forward Voluntering Resource Center, რომელმაც აქტიური მონაწილეობა მიიღო სოჭში 2014 წლის ზამთრის ოლიმპიური თამაშების პერსონალის მომზადებაში.  2015 წელს ცენტრი გახდა რუსეთის 15 მოხალისე ცენტრიდან ერთ- ერთი, რომელმაც 2018 წლის საფეხბურთო ჩემპიონატისთვის მოხალისეების მომზადების უფლება მიიღო. საერთო ჯამში, ცენტრმა მოამზადა დაახლოებით 1350 მოხალისე. 

2017–2018 წლებში სოჭის სახელმწიფო უნივერსიტეტის ბაზაზე შეიქმნა პირველი რეგიონალური საგანმანათლებლო პლატფორმა ბაკალავრების მომზადების მიზნით.  უნივერსიტეტში ასევე გაიხსნა მზარეულობის შემსწავლელი კურსები.

2017 წელს სოჭის უნივერსიტეტი შევიდა რუსეთში უნივერსიტეტების მხარდაჭერის პროგრამაში.

მინი|305x305პქ|სოჭის სახელმწიფო უნივერსიტეტის ერთ-ერთი შენობა

## სტრუქტურა 
ამჟამად, სოჭის სახელმწიფო უნივერსიტეტი მოიცავს 5 ფაკულტეტს:

*ტურიზმისა და მომსახურების ფაკულტეტი (FCS);

*ეკონომიკისა და მართვის პროცესების ფაკულტეტი (FEiPU);

*სოციალურ-პედაგოგიური ფაკულტეტი (SPF);

*იურიდიული ფაკულტეტი (LF);

*გარემოსდაცვითი ინჟინერიის ფაკულტეტი (IEF).

გარდა ამისა, 2010 წლიდან ფუნქციონირებს სოჭის სახელმწიფო უნივერსიტეტის ეკონომიკისა და ტექნოლოგიის უნივერსიტეტის კოლეჯი, რომელიც ამზადებს საშუალო დონის სპეციალისტებს 13 სპეციალობაში.

## რექტორები 
*გრიგორ იაკოვენკო (1992 - 2005)

*ანდრეი ტატარიონოვი (2006 - 2008)

*გალინა რომანოვა (2009 წლიდან - დღემდე)

## სქოლიო 
კატეგორია:რუსეთის უნივერსიტეტები
კატეგორია:სოჭის უნივერსიტეტები
კატეგორია:კრასნოდარის მხარის უნივერსიტეტები
კატეგორია:უნივერსიტეტები ანბანის მიხედვით
გივი თარგამაძე

**გიორგი (გივი) თარგამაძე** (დ. 23 ივლისი, 1968, თბილისი) — ქართველი პოლიტიკოსი, ჟურნალისტი.

დაამთავრა ივანე ჯავახიშვილის სახელობის თბილისის სახელმწიფო უნივერსიტეტი ჟურნალისტიკის სპეციალობით. 1985-1987 წლებში მეოთხე მთავარი სამმართველოს საავადმყოფოს, N1 პოლიკლინიკის სანიტარი. 1990-1992 წლებში უროლოგია-ნეფროლოგიის ინსტიტუტის საოპერაციო ბლოკის სანიტარი. 1992-1993 წლებში გაზეთი „The Georgian Times“-ის საზოგადოების განყოფილების რედაქტორი. 1993-1995 წლებში – შპს ქართულენოვანი ჯორჯიან თაიმზის ჟურნალისტი. 1994-1995 წლებში გაზეთი „არგუმენტის“ მთავარი რედაქტორის მოადგილე. 1995-1996 წლებში გაზეთი „დილის გაზეთის“ პოლიტიკის განყოფილება. 1997-2002 წლებში არასამთავრობო ორგანიზაციის „თავისუფლების ინსტიტუტის“ საგამოძიებო ჟურნალისტიკის პროგრამების მთავარი კოორდინატორი. 1997-2003 წლებში საქართველოს პრეზიდენტთან არსებული ანტიკორუფციული პოლიტიკის საკოორდინაციო საბჭოს წევრი. 2004-2008 წლებში იყო საქართველოს მე-6 მოწვევის პარლამენტის წევრი (თბილისის საბურთალოს მაჟორიტარი), საარჩევნო ბლოკი: „ნაციონალური მოძრაობა — დემოკრატები“. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკიდან „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკიდან „ერთიანი ნაციონალური მოძრაობა — „მეტი სარგებელი ხალხს“.

## რესურსები ინტერნეტში
კატეგორია:დაბადებული 23 ივლისი
კატეგორია:დაბადებული 1968
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
გიორგი
კატეგორია:ცოცხალი ადამიანები
ომარ თედორაძე

**ომარ თედორაძე** (დ. 14 მაისი, 1948, სოფელი თოკი,  ასპინძის რაიონი) — ქართველი გამომგონებელი, ინჟინერი, მეცნიერი, პედაგოგი, პოლიტიკოსი.

1972 წელს დაამთავრა საქართველოს სასოფლო-სამეურნეო ინსტიტუტის მექანიზაციის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 14 მაისი
კატეგორია:დაბადებული 1948
კატეგორია:საქართველოს VI მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:ასპინძის მუნიციპალიტეტში დაბადებულები
ომარ
ტურბო (ფილმი)

**„ტურბო“** () — ამერიკული სრულმეტრაჟიანი ანიმაციური ფილმი. DreamWorks Animation-სა და კინოგაერთიანება 20th Century Fox-ის ერთობლივი ნაწარმოები. პრემიერა 2013 წლის 24 ივნისი გაიმართა. რეჟისორი — დევიდ სორენი.

## რესურსები ინტერნეტში 
## სქოლიო 
კატეგორია:ინგლისურენოვანი ფილმები
კატეგორია:პიქსარის ანიმაციური ფილმები
კატეგორია:2013 წლის ანიმაციური ფილმები
კატეგორია:ამერიკული ანიმაციური ფილმები
მენტალური ომები

**მენტალური ომები** — ქართული ტელეგადაცემა რუსთავი 2-ის ეთერში. ეთერში პირველად 2020 წლის 4 ოქტომბერს გავიდა. გადაცემის წამყვანი იყო ირინა ტორონჯაძე. გადაცემის მიზანი იყო შემდგარიყო დებატები ლიბერალებსა და კონსერვატორებს შორის. 2021 წლის თებერვალში სკანდალი ატყდა გადაცემის ერთ-ერთი ეპიზოდის ანონსის გასვლის შემდეგ, რომელიც თინეიჯერი გოგონას თვითმკვლელობას ეხებოდა. გადაცემის მიმართ კი არაერთი კრიტიკა გაისმა, რის შემდეგაც გადაცემა დაიხურა.

## რესურსები ინტერნეტში 
* გადაცემა რუსთავი 2-ის ოფიციალურ საიტზე

## სქოლიო 
კატეგორია:რუსთავი 2
ფრიდრიხ ბერგიუსი

**ფრიდრიხ კარლ რუდოლფ ბერგიუსი** (; დ. 11 ოქტომბერი, 1884 — 30 მარტი, 1949) — გერმანელი ქიმიკოსი. ცნობილია ბერგიუსის პროცესის გამოყენებით ნახშირისგან სინთეზური საწვავის წარმოებით. 1931 წელს კარლ ბოშთან ერთად მიენიჭა ნობელის პრემია ქიმიაში. მეორე მსოფლიო ომის დროს მუშაობდა გერმანულ ქიმიურ და ფარმაცევტულ კონგლომერატში, „IG Farben“. ომის შემდეგ მოქალაქეობასთან დაკავშირებული პრობლემების გამო, იგი საცხოვრებლად გადავიდა არგენტინაში, სადაც მრეწველობის სამინისტროს მრჩეველის თანამდედობას იკავებდაა.

## სქოლიო
კატეგორია:გერმანელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
ლეოპოლდ რუჟიჩკა

**ლეოპოლდ რუჟიჩკა** (; დ. 13 სექტემბერი, 1887 — გ. 26 სექტემბერი, 1976) — ხორვატი-შვეიცარიელი მეცნიერი, 1939 წლის ნობელის პრემიის ლაურეატი ქიმიაში. ცხოვრების უმეტესი ნაწილი გაატარა შვეიცარიაში. აღებული აქვს რვა საპატიო დოქტორანტის წოდება მეცნიერებაში, მედიცინასა და სამართალში; დაჯილდოებულია შვიდი პრიზით და მედლით; იყო მრავალი ქიმიური და ბიოქიმიური საზოგადოების ორგანიზაციების წევრი. 

## სქოლიო
კატეგორია:ხორვატი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
ზვიად დოლიძე

**ზვიად დოლიძე** (დ. 25 იანვარი, 1959, თბილისი) — ქართველი ისტორიკოსი, მეცნიერი, პედაგოგი, პოლიტიკოსი, ხელოვნების მუშაკი.

1980 წელს დაამთავრა ალექსანდრე პუშკინის სახელობის თბილისის პედაგოგიური ინსტიტუტის ისტორიის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 25 იანვარი
კატეგორია:დაბადებული 1959
კატეგორია:საქართველოს VI მოწვევის პარლამენტის წევრები
კატეგორია:თბილისში დაბადებულები
კატეგორია:თბილისის პედაგოგიური ინსტიტუტის კურსდამთავრებულები
ზვიად
გოჩა თევდორაძე

**გოჩა თევდორაძე** (დ. 21 ივნისი, 1963, ქუთაისი) — ქართველი თანამდებობის პირი, იურისტი, პედაგოგი, პოლიტიკოსი.

## ბიოგრაფია
გოჩა თევდორაძემ 1985 წელს დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი და ქუთაისის მრავალპროფილიანი ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012 წლის ოქტომბერში გოჩა თევდორაძე იმერეთის გუბერნატორის მოადგილედ დანიშნეს. 2013 წლის 8 აპრილს გოჩა თევდორაძემ ვიცე-გუბერნატორის თანამდებობა დატოვა და პატრიოტთა ალიანსს შეუერთდა. თავდაპირველად პატრიოტთა ალიანსის ქუთაისის რაიონული ორგანიზაციის ხელმძღვანელი იყო, ხოლო მოგვიანებით პარტიის აღმასრულებელი მდივანი გახდა. მისი ხელმძღვანელობით ქუთაისის საკრებულოში ჩამოყალიბდა ფრაქცია „საქართველოს პატრიოტთა ალიანსი“. ქუთაისის საკრებულოში პატრიოტთა ალიანსის ფრაქციამ 2014 წლის 14 მარტამდე იარსება. 2017-2020 წლებში გოჩა თევდორაძე თბილისის საკრებულოს დეპუტატი იყო პატრიოტთა ალიანსიდან. 2020 წლის 11 დეკემბრიდან 2021 წლის 4 იანვრამდე იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „საქართველოს პატრიოტთა ალიანსი“. სადეპუტატო უფლებამოსილება პარლამენტმა ირმა ინაშვილთან და გიორგი ლომიასთან ერთად საკუთარი განცხადების საფუძველზე (გაყალბებული არჩევნების მოტივით) შეუჩერა.

## რესურსები ინტერნეტში
## სქოლიო
კატეგორია:დაბადებული 21 ივნისი
კატეგორია:დაბადებული 1963
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქუთაისში დაბადებულები
გოჩა
კატეგორია:საქართველოს X მოწვევის პარლამენტის წევრები
რამაზ თედორაძე

**რამაზ თედორაძე** (დ. 20 იანვარი, 1964 , სოფელი ხიზაბავრა, ასპინძის რაიონი) — ქართველი ინჟინერი, მეცნიერი, პოლიტიკოსი.

1986 წელს დაამთავრა შრომის წითელი დროშის ორდენოსანი ვ. ი. ლენინის სახელობის საქართველოს პოლიტექნიკური ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი (ასპინძის მაჟორიტარი), საარჩევნო ბლოკი: „საქართველოს ლეიბორისტული (შრომის) პარტია“.  2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „შალვა ნათელაშვილი — საქართველოს ლეიბორისტული პარტია“.

## რესურსები ინტერნეტში
კატეგორია:დაბადებული 20 იანვარი
კატეგორია:დაბადებული 1964
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1986)
კატეგორია:ასპინძის მუნიციპალიტეტში დაბადებულები
რამაზ
დავით თოდრაძე

**დავით თოდრაძე** (დ. 28 ივნისი, 1959, თბილისი) — ქართველი პოლიტიკოსი.

1981 წელს დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტის სამშენებლო ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“.

## რესურსები ინტერნეტში
*დავით თოდრაძე — ბიბლიოვიკი

 

კატეგორია:დაბადებული 28 ივნისი
კატეგორია:დაბადებული 1959
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1981)
კატეგორია:თბილისში დაბადებულები
დავით
გლენ თეოდორ სიბორგი

**გლენ თეოდორ სიბორგი** (; დ. 19 აპრილი, 1912 — გ. 25 თებერვალი, 1999) — ამერიკელი ქიმიკოსი და 1951 წლის ნობელის პრემიის ლაურეატი ქიმიის დარგში. 

სიბორგმა კარიერის უმეტესი ნაწილი კალიფორნიის უნივერსიტეტში (ბერკლი) მასწავლებლად და სამეცნიერო მკვლევარად გაატარა, ასევე იყო პროფესორი, ხოლო 1958-1961 წლებში უნივერსიტეტის მეორე კანცლერი.  იყო ამერიკის ათი პრეზიდენტის მრჩეველი, 1961-1971 წლებში ამერიკის ატომური ენერგიის კომისიის თავმჯდომარე. 

სიბორგი არის ათი ელემენტის თანა-აღმომჩენი, ეს ელემენტებია: პლუტონიუმი, ამერიციუმი, კიურიუმი, ბერკელიუმი, კალიფორნიუმი, აინშტაინიუმი, ფერმიუმი, მენდელევიუმი, ნობელიუმი და ელემენტი 106. აღმოჩენილი აქვს 100-ზე მეტი იზოტოპი. 1951 წელს ედუინ მაკ-მილანთან ერთად ნობელის პრემიის მიღების შემდეგ, 50-მდე საპატიო დოქტორის წოდება მიენიჭა, და დაჯილდოვდა რამდენიმე ნომინაციით. ავტორია რამდენიმე წიგნისა და 500-მდე ჟურნალის სტატიის. 

## ლიტერატურა
*

## სქოლიო
კატეგორია:ამერიკელი ნობელის პრემიის ლაურეატები
კატეგორია:აშშ-ის სკეპტიკოსები
კატეგორია:შვედეთის სამეფო მეცნიერებათა აკადემიის წევრები
კატეგორია:აშშ-ის მეცნიერებათა ეროვნული აკადემიის წევრები
კატეგორია:კალიფორნიის უნივერსიტეტის (ბერკლი) კურსდამთავრებულები
კატეგორია:ნობელის პრემიის ლაურეატები ანბანის მიხედვით
კატეგორია:მიჩიგანში დაბადებულები
გასიმ აბდულაევი

**გასიმ იბრაჰიმ-ოღლუ აბდულაევი** ანუ **ზაბულ გასიმი** (; დ. 1873, შუშა, ელიზავეტპოლის გუბერნია — გ. 1927, შუშა, მყაო) — აზერბაიჯანელი მომღერალი-ჰანენდე, მუღამების შემსრულებელი.

## ბიოგრაფია 
გასიმ აბდულაევი დაიბადა 1873 წელს ქალაქ შუშაში.
სიცოცხლის ბოლო წლებში შუშის მუსიკალურ სკოლაში ის ასწავლიდა მუღამის ხელოვნებას, მუშაობდა ხელოვნების მუშაკთა პროფკავშირების რესპუბლიკური საბჭოს თავმჯდომარედ. გარდაიცვალა 1927 წელს შუშაში.

გასიმ აბდულაევი, რომელიც ცნობილი იყო მუღამ „ზაბულუ“-ს განსაკუთრებულად კარგი შესრულებით, ხალხში მოიხსენიებოდა როგორც „ზაბულ გასიმი“. ХХ საუკუნის დასაწყისში ზაბულ გასიმმა რამდენიმე კონცერტი ჩაატარა ბაქოში და პუბლიკის სიმპატიები დაიმსახურა. 

ზაბულ გასიმი იყო არა მხოლოდ პროფესიონალი მომღერალი, ის ასევე იყო ცნობილი როგორც არტისტი. კომპოზიტორი ზულფუგარ ჰაჯიბეიოვმა პირველმა მიიწვია გასიმი სცენაზე და მის ხელოვნებას მაღალი შეფასება მისცა. კომპოზიტორის თხოვნით ზაბილ გასიმოვმა შეასრულა მეჯნუნის მამის როლი ოპერიდან „ლეილა და მეჯნუნი“, რომელიც 1913 წლის 7 აგვისტოს ქ. შუშის ზაფხულის კლუბში დაიდგა.

1914 წელს Sport-Record-ის მოწვევით ზაბულ გასიმი თბილისში გაემგზავრა და ჩაწერა თავისი ხმა გრამფირფიტაზე.

## სქოლიო
კატეგორია:აზერბაიჯანელი მომღერლები
კატეგორია:გარდაცვლილი 1927
კატეგორია:დაბადებული 1873